จำนองที่ดินคืออะไร
จำนองที่ดิน การให้ผู้อื่นกู้ยืมเงินนั้น ผู้ให้กู้ย่อมมีความเสี่ยงที่อาจไม่ได้รับชำระหนี้ แม้จะใช้สิทธิ์ฟ้องร้องตามกฎหมายจนสามารถชนะคดี โดยลูกหนี้มีหน้าที่ต้องชำระหนี้ตามคำพิพากษา แต่บางกรณีไม่อาจบังคับชำระหนี้ได้เนื่องจาก เพราะมีทรัพย์ไม่เพียงพอที่จะชำระคดี หรือบางกรณีก็มีเจ้าหนี้หลายราย ทรัพย์ที่มีอยู่ก็ไม่เพียงพอจะบังคับคดีให้กับทุกรายได้ เพื่อเป็นการลดความเสี่ยงของเจ้าหนี้ ในการกู้ยืมเงินนั้นเจ้าหนี้อาจเรียกหลักประกัน ไม่ว่าจะเป็นบุคคลค้ำประกัน หรือการนำทรัพย์มาค้ำประกันในรูปแบบของการจำนอง โดยทรัพย์ที่นำมาจำนองอาจเป็นของลูกหนี้เอง หรือเป็นของบุคคลอื่นใดที่ยอมเข้ามาเป็นผู้จำนองในสัญญาได้ ส่วนใหญ่แล้วทรัพย์ที่เจ้าหนี้ยอมรับจำนอง มักจะต้องมีมูลค่าสูงกว่ามูลหนี้ เพื่อให้เพียงพอต่อการบังคับชำระหนี้ได้ กฎหมายมิได้กำหนดเรื่องมูลค่าของทรัพย์จำนองว่าจะต้องมากหรือน้อยกว่าหนี้แต่อย่างใด จึงเป็นข้อตกลงกันระหว่างเจ้าหนี้กับลูกหนี้ ผู้รับจำนองและผู้จำนองเอง เมื่อเจ้าหนี้ผู้รับจำนองมีทรัพย์จำนองเป็นหลักประกันหนี้แล้ว ย่อมมีความมั่นใจได้ในระดับหนึ่งว่าอย่างน้อยตนจะได้รับชำระหนี้จากการนำทรัพย์ขายทอดตลาด บังคับจำนองที่ดินแต่ไม่พอชำระหนี้ มาตรา 733 ประมวลกฎหมายแพ่งและพาณิชย์ มาตรา 733 ได้บัญญัติไว้ว่า ถ้าเอาทรัพย์จำนองหลุดและราคาทรัพย์สินนั้นมีประมาณต่ำกว่าจำนวนเงินที่ค้างชำระกันอยู่ก็ดี หรือถ้าเอาทรัพย์สินซึ่งจำนองออกขายทอดตลาดใช้หนี้ ได้เงินจำนวนสุทธิน้อยกว่าจำนวนเงินที่ค้างชำระกันอยู่นั้นก็ดี เงินยังขาดจำนวนอยู่เท่าใดลูกหนี้ไม่ต้องรับผิดในเงินนั้น
13.ประมวลกฎหมายที่ดิน